CELEX: 32015D0218(01)
Language: el
Date: 2015-02-17 00:00:00
Title: Απόφαση της Επιτροπής, της 17ης Φεβρουαρίου 2015 , για τροποποίηση της απόφασης C(2013) 8915 για την ίδρυση του Ευρωπαϊκού Συμβουλίου Έρευνας

18.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 58/3
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Φεβρουαρίου 2015
   για τροποποίηση της απόφασης C(2013) 8915 για την ίδρυση του Ευρωπαϊκού Συμβουλίου Έρευνας
   (2015/C 58/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2013/743/ΕΕ του Συμβουλίου, της 3ης Δεκεμβρίου 2013, για τον καθορισμό του ειδικού προγράμματος υλοποίησης του προγράμματος «Ορίζων 2020» – Πρόγραμμα-πλαίσιο για την έρευνα και την καινοτομία (2014 – 2020) (1), και ιδίως το άρθρο 7 παράγραφος 1,
   Εκτιμώντας τα ακόλουθα:
   
               1)
            
            
               Με την απόφαση C(2013) 8915 Επιτροπής, της 12ης Δεκεμβρίου 2013, για την ίδρυση του Ευρωπαϊκού Συμβουλίου Έρευνας (2) η Επιτροπή συνέστησε το Ευρωπαϊκό Συμβούλιο Έρευνας («ΕΣΕ») για την περίοδο από 1ης Ιανουαρίου 2014 έως 31 Δεκεμβρίου 2020, ως μέσο υλοποίησης των δράσεων του μέρους I «Επιστήμη αριστείας», οι οποίες αφορούν τον ειδικό στόχο «Ευρωπαϊκό Συμβούλιο Έρευνας-ΕΣΕ» που αναφέρεται στο άρθρο 3 παράγραφος 1 στοιχείο α) της απόφασης 2013/743/ΕΕ.
            
         
               2)
            
            
               Το ΕΣΕ απαρτίζεται από το ανεξάρτητο επιστημονικό συμβούλιο που προβλέπεται στο άρθρο 7 της απόφασης 2013/743/ΕΕ και από την ειδική εκτελεστική δομή που προβλέπεται στο άρθρο 8 της απόφασης 2013/743/ΕΕ.
            
         
               3)
            
            
               Το επιστημονικό συμβούλιο απαρτίζεται από τον πρόεδρο του ΕΣΕ («πρόεδρος του ΕΣΕ») και 21 άλλα μέλη, τα οποία διορίζονται για τη θητεία που καθορίζεται στο παράρτημα I της απόφασης C(2013) 8915.
            
         
               4)
            
            
               Η θητεία των μελών του επιστημονικού συμβουλίου είναι τετραετής, με δυνατότητα μιας και μόνης ανανέωσης (3). Ο διορισμός τους πρέπει να πραγματοποιείται έτσι ώστε να εξασφαλίζει τη συνέχεια του έργου του Επιστημονικού Συμβουλίου.
            
         
               5)
            
            
               Η διάρκεια της θητείας εννέα μελών του Επιστημονικού Συμβουλίου εκπνέει στις 31 Δεκεμβρίου 2014 και υπάρχει ανάγκη ανανέωσης των μελών του Επιστημονικού Συμβουλίου.
            
         
               6)
            
            
               Σύμφωνα με το άρθρο 7 παράγραφος 1 της απόφασης 2013/743/ΕΕ τα μέλη του επιστημονικού συμβουλίου διορίζονται από την Επιτροπή με ανεξάρτητη και διαφανή διαδικασία επιλογής που συμφωνείται από κοινού με το Επιστημονικό Συμβούλιο, και η οποία περιλαμβάνει διαβουλεύσεις με την επιστημονική κοινότητα και υποβολή έκθεσης προς το Ευρωπαϊκό Κοινοβούλιο και το Συμβούλιο. Προς τον σκοπό αυτό, συνεστήθη μόνιμη επιτροπή για την επιλογή των μελλοντικών μελών του Επιστημονικού Συμβουλίου. Η επιτροπή επιλογής διατύπωσε συστάσεις προς την Επιτροπή για την αντικατάσταση και την ανανέωση της θητείας μελών του Επιστημονικού Συμβουλίου, οι οποίες έγιναν δεκτές.
            
         
               7)
            
            
               Σύμφωνα με τις συστάσεις της επιτροπής επιλογής, ανανεώνεται η θητεία τριών μελών του Επιστημονικού Συμβουλίου και διορίζονται τρία νέα μέλη. Οι τρεις υπόλοιπες κενές θέσεις θα πληρωθούν το συντομότερο δυνατόν.
            
         
               8)
            
            
               Επομένως, πρέπει να τροποποιηθεί αναλόγως η απόφαση C(2013) 8915,
            
         ΑΠΟΦΑΣΙΖΕΙ:
   Άρθρο 1
   Το παράρτημα I της απόφασης C(2013) 8915 αντικαθίσταται από το κείμενο που παρατίθεται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την 1η Ιανουαρίου 2015.
   
      Βρυξέλλες, 17 Φεβρουαρίου 2015.
      
         
            Για την Επιτροπή
         
         Carlos MOEDAS
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 965.
   
      (2)  ΕΕ C 373 της 20.12.2013, σ. 23.
   
      (3)  Άρθρο 2 παράγραφος 3 της απόφασης C(2013) 8915.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            Μέλη του Επιστημονικού Συμβουλίου
            
                        Όνομα και ίδρυμα
                     
                     
                        Λήξη θητείας
                     
                  
                        Klaus BOCK, Δανικό Εθνικό Ίδρυμα Ερευνών
                     
                     
                        31 Δεκεμβρίου 2016
                     
                  
                        Nicholas CANNY, Εθνικό Πανεπιστήμιο Ιρλανδίας, Galway
                     
                     
                        31 Δεκεμβρίου 2015
                     
                  
                        Sierd A.P.L. CLOETINGH, Πανεπιστήμιο Ουτρέχτης
                     
                     
                        31 Δεκεμβρίου 2015
                     
                  
                        Athene DONALD, Πανεπιστήμιο Καίμπριτζ
                     
                     
                        31 Δεκεμβρίου 2016
                     
                  
                        Barbara ENSOLI, Istituto Superiore di Sanità, Ρώμη
                     
                     
                        31 Δεκεμβρίου 2016
                     
                  
                        Nuria Sebastian GALLES, Πανεπιστήμιο Pompeu Fabra, Βαρκελώνη
                     
                     
                        31 Δεκεμβρίου 2016
                     
                  
                        Reinhard GENZEL, Ινστιτούτο Εξωγήινης Φυσικής Μαξ Πλανκ
                     
                     
                        31 Δεκεμβρίου 2016
                     
                  
                        Timothy HUNT, Έρευνα κατά του καρκίνου ΗΒ, South Mimms
                     
                     
                        31 Δεκεμβρίου 2015
                     
                  
                        Tomas JUNGWIRTH, Ακαδημία Επιστημών της Τσεχικής Δημοκρατίας
                     
                     
                        31 Δεκεμβρίου 2018
                     
                  
                        Matthias KLEINER, Τεχνικό Πανεπιστήμιο του Dortmund
                     
                     
                        31 Δεκεμβρίου 2016
                     
                  
                        Eva KONDOROSI, Ουγγρική Ακαδημία Επιστημών
                     
                     
                        31 Δεκεμβρίου 2016
                     
                  
                        Mart SAARMA, Πανεπιστήμιο του Ελσίνκι
                     
                     
                        31 Δεκεμβρίου 2016
                     
                  
                        Nils Christian STENSETH, Πανεπιστήμιο του Όσλο
                     
                     
                        31 Δεκεμβρίου 2017
                     
                  
                        Martin STOKHOF, Πανεπιστήμιο του Άμστερνταμ
                     
                     
                        31 Δεκεμβρίου 2017
                     
                  
                        Janet THORNTON, Ευρωπαϊκό Ινστιτούτο Βιοπληροφορικής (EMBL-EBI) Ευρωπαϊκό Εργαστήριο Μοριακής Βιολογίας
                     
                     
                        31 Δεκεμβρίου 2018
                     
                  
                        Reinhilde VEUGELERS, Καθολικό Πανεπιστήμιο Λουβαίνης
                     
                     
                        31 Δεκεμβρίου 2016
                     
                  
                        Michel WIEVIORKA, Κέντρο Κοινωνιολογικής Ανάλυσης και Παρέμβασης, Παρίσι
                     
                     
                        31 Δεκεμβρίου 2017
                     
                  
                        Fabio ZWIRNER, Πανεπιστήμιο της Πάδοβας
                     
                     
                        31 Δεκεμβρίου 2018»